
O fază nouă: ofensiva națională 


S'a împiinit al şaptelea an de când ţara în noua ei înfăţişare 
sa înscris pe harta continentului. 

România întregită începe să aibă un trecut, care legitimează şi o 
privire retrospectivă şi un tablou rezumativ. In acest răstimp viața a 
clocotit la noi intensă şi plină de mişcare. In cei șapte ani sa dă- 
râmat şi s'a clădit mult aici în frământarea atâtor energii descătușate. 
Pe toate terenele se pot înregistra urmele mai mult sau mai puțin 
spornice ale alergărilor noastre. Obișnuitele bilanţuri de anul nou vor 
fixa de sigur situaţia, prezentând la cele două rubrici consacrate, la pro- 
fit şi pierderi, întreagă flactuaţiunea stării materiale din țară. Dincolo 
însă de examenul realităților palpabile, uşor de îngrădit în cifre, se 
ridică imponderabilele sufletești care-şi cer lămurirea lor, In definitiv 
povestea noastră recentă cu toate sguduirile ei formidabile e o pro- 
blemă de ordin moral, dela a cărei desfăşurare derivă tot jocul for- 
ţelor vizibile. A cerceta deci alvia sufletească a neamului, a te coborî 
în adâncimea ei şi-a scoate de-acolo adevărul neted, e o datorie de 
atelier peste care cronicarul onest al vremii actuale nu va avea nicio- 
dată putinţa să treacă. 

judecând subt acest raport al consolidări imateriale închegarea 
noului stat, o întrebare capitală se pune, împrejurul căreia se grupează 
toate celelalte constatări: ce progres anume a făcut dela unire încoace, 
prin ce evoluţie a trecut şi ce grad de desvoltare a atins în conştiinţa 
publică la noi ideia națională, principiul fundamental prin care am 
cerut împlinireă hotarelor? Chestiunea este, în ce măsură a crescut 
şi s'a întărit chiagul cohesiuni noastre interioare vreme de şapte ani, 
până la ce punct s'au nivelat asperităţile fatale aie trecutului, și până 
la ce înălțime ţâșneşte astăzi sentimentul de încredere în sineal unui 
popor care numai printr'o luptă conştientă îşi va putea asigura existenţa? 

O recapitulare succintă e uşor de făcut, fiind lucrurile încă în 
amintirea recentă a tuturora. 

Prima fază în care s'a găsit sufletul românesc după încetarea 
vărsării de sânge a fost, se ştie, bucuria biruinţii. Am trăit vreme de- 
un an după înfrângerea nemților vibrând cu toţii de emoţiile revederii. 
A venit marșul la Budapesta, sa jucat hora unirii pe toată întinde- 
rea Ardealului, am redobândit„Bucovina şi Basarabia; întrecând rea- 
litatea în măreţia ei ori-ce prevedere inițială. Un suflu de epopeie 
adia peste creștetul mulțimi deslegate pentru moment de preocupări 
pozitive : era perioada sentimentală. 

In acest timp dintre adunarea dela Alba-Iulia şi deschiderea 
primului parlament al României unite, în lunile de miere ale ţării 
refăcute, în manifestările sgomotoase pe care le trezea un praznic 
necontenit, s'a pus la o parte toată concepția de austeritate a răsboiului 
cu rigorile ei. ideia naţională se transformase întrun panaş pe care-l 
plimbam în toate colţurile, încetând în mijlocul cutropitoarei volburi 
de a mai fi o forţă activă, In această stare de ipnoză, care ne angajase 
simţurile, n'am fost capabili, fireşte, să tragem toate concluziile normaie 
ale biruinții. Deoparte opera de reintegrare și reparaţie naţională a 
fost stânjenită, de alta stagnă însăşi maşina vieţii de stat. Contrar 
altor neamuri mai disciplinate în simţirea lor, care din prima zi a 
câștigării răsboiului au început să-şi inventarieze binefacerile păcii, 
la noi izbândirea visului paraliză parcă ori-ce acţiune. Nu e nici o 
mirare, că în astfel de împrejurări o morală elastică începuse a se 
sălășlui în creerul atâtor ingi desechilibraţi de tranşee, că un val de 
iertare vinovată a prins să acopere degrabă păcatele din trecut și că 
străinii de tot felul, desmeteciţi din buimăceala în care-i băgase zân- 
gănitul armelor noasire, au reușit să-și consolidase situația moştenită 
sau să devie profitorii fericiţi ai sărbătorilor pe care le detestau din 
toată inima lor. 

Această primă fază nu e decât prologul vesel al perioadei de 
moleșală ce sa inaugurat nu peste mult şi de-ale cărei consecinţe 
triste suferim şi azi. Intâiul parlament deschis la. Bucureşti după 
unire e cea mai caracteristică reoglindire a desorientării care pusese 
stăpânire pe noi. Cele câteva luni cât a existat nu s'a transformat nici 
întrun instrument de legiuire nici întrun sprijin de guvernare. In 
afară de sentimentul general al unităţii de stat, care inspira toate 
grupările nu se găseau încă noţiuni precise menite să diriguiască 
spiritele şi să creeze platforma unei închegări de forțe. Fie-că aveam 
a face cu bolile de copilărie ale votului universal care-au asvâriit la 
suprafață fructul necopt al demagogisi, fie-că stăruiau încă prea tn- 
dărătnic umbrele regimurilor sfărâmate, adevărul e că această primă- 
adunare reprezentativă a integralităţii: purta în mod evident pecetea 
unei învălmăşeli haotice. Corpurile legiuitoare nu erau de fapt decât 
cea mai sinceră expresie a spiritului public. In realitate tot poporul 

nostru intrase într'o penibilă toropeală. Explicații se găsesc destule 
pentru acest fenomen, cu deosebire astăzi când îl vedem dela oarecare 
distanță. Cauza de căpetenie este a se căuta poate în acel val al 
discordării post-belice care ca pretutindeni sa revărsat şi aici, bol- 
năvind nervii şi slăbind voința colectivă. Paralel cu această decom- 
poziţie morală a intervenit convoiul întunecat al mizeriilor materia 
“Ţara întreagă apărea ca o casă mare pe care-o călcase hoţii și- 
furase mobilele. Adăugaţi la aceste neajunsuri de ordin diferit și greu- 
tățile fatale ale mecanismului administrativ în toate domeniile, întrun 
stat care îngloba patru moșşteniri disparate, îndrumate de patru civi- 
lizaţii fără puncte de înrudire. In afară de milioanele de ţărani care 
erau la bază, înfățișând pe lângă o plămădire etnică uniformă 
şi o tonalitate de simțire unitară, clasa conducătoare avea în fiecare 
provincie un aspect local cu note particulare. distincte. A le strânge 
întrun mănuuchiu, a nivela şi a armoniza aceste energii, era încă un 
program al viitorului. Pentru moment, din încrucişarea atâtor tendințe 
contradictorii, într'o vreme când nu se putuse fixa cetăţeanul tip al 
României noi, nu s'a născut decât o apatie sufletească a marelui tot 
şi-o dureroasă lipsă de busolă în conştiinţa obștească. Această pe- 
rioadă de moleşală a ținut câţiva ani producând cunoscutele slăbi- 
ciuni pe care le resimţim acum la tot pasul: pulverizarea vieţii poli- 
tice în prea multe partide, compromiterea parlamentarismului, degene- 
rarea presei, înmulțirea poitelor de acaparare, etc. 

Intempestiva epocă de desagregare în cadrele statului proaspăt 
înfăptuit a fost pentru ideia naţională un început de declin îngrijitor. 
Fără un catechism lămurit în materie de pedagogie cetăţenească, po- 
porul ui sa sbătut dibuind de pe-o zi pe alta. Nelămurirea noastră 
a dat prilej tuturor planurilor ostile să-şi puie în practică svârcolirea 
subversivă. Calm şi metodic, duşmanii. ţării din afară şi dinăuntru au 
început să lucreze. Nu intră în rolul acestor rânduri grăbite să scoată 
la iveală cu deamănuntul toată reţeaua de curse ce ni-sa întins, în 
treacăt însă trebuie arătate câteva capitole principale. Primul este de 
sigur cel mai important: otrăvirea presei. In tabăra adversă s'a înţeles 
că pentru a slăbi puterea de vitalitate a ţării trebuie distrus din psi- 
hologia neamului mobilul suprem pentru care făcusem războiul şi fără 
de care nu se poate închipui consolidarea păcii: principiul național. 
In starea de oboseală căzută peste noi sa început deci cu o grabă 
necunoscută, aproape pe neobservate, destrucțiunea. Zi cu zi s'a urmat 
înainte planul urzit în umbră. Peripeţiile se cunosc, cerneala rotati- 
velor din Capitală s'a așternut murdară peste toate splendorile cre- 
dinţelor noastre. Negustorii de opinie publică și-au făcut datoria. . Ei 
“au înăcrit sufletul, au încurajat greşelile, au scuzat crimele, retrăgân- 
du-se după paravanul mincinos al umanitarismului, pe care-l ridicau 
în fața proștilor ta să nu se vadă eticheta dela Moscova. Concomi- 
tent cu această tentativă cotidiană de sugrumare a ideii naţionale, și 
la adăpostul ei, s'a desfășurat atacul material împotriva noastră: aca- 
pararea vieții economice din- ţară de către aventurieri sau străini și 
invazia elementelor de peste graniță în Canaanul românesc. Amân- 

două aceste nenorociri ne-au tăiat adânc în carne şi au improvizat ` 
nenumărate fortărețe pe seama unor interese inavuabile în România. 
Acapararea economică n=-a aruncat în propria noastră casă la dis- 
creția capitalului duşman ex»loatator. Multele naționalizări camuflate, 
mergând mână în mână cu întărirea atâtor întreprinderi comerciale şi 
industriale din care fruntașii poporului dominant erau escluşi cu de- 
săvârșire sau aveau rolul ridicol de simpli figuranţi, toate au contri- 
buit să dea un aspect straniu de neoiobăgie materială românismului 
liberat politiceşte. 

In asemenea condiţii ideia n:ţională copleşită de somnolență în 
rândurile noastre a început să se redeștepte pe urma loviturilor pri- 
mite din afară. Asaltul străinilor a trezit o reacțiune, șio perioadă 
nouă s'a desthi's, a treia în evoluţia noastră de simțire dela unire în- 
coace : perioada de reculegere națională, 

Vor fi având destule exagerări îa conduita lor din anii din urm: 
cei douăzeci de mii de studenţi universitari, care s'au mobilizat pentru 
reînvierea unui crez românesc. Adevărul este însă, că lăsând la o parte 
nuanțele iperbolice și priviad. fondul chsstiun!i, acest tineret cu neas- 
tâmpărul lui a fost seismogratul care a înregistrat mai de grabă pri- 
mejdia și a tresărit în postură de apărare ca să salveze un patrimoniu 
de gândire pe care pierzându-l ne prăbușim în neant. 

Studenţii prin impulsurile vârstei şi prin preocupările lor inte- 
lectuale, reprezentând cea mai deiicată coardă a sensibilităţii unui 
popor, în lumea lor de idealitate pură au reacționat mai întâi. Pe ei 
nu-i anihilau nici greutăţile vieţii curente, nu-i neutralizau în atitudini 
preceptele de înţelepciune gravă a partidelor, nici nu-i scosese din luptă 
nervii uzați de tranșee. Ei erau copiii furtunii, prima generație venită 
pe lume ca să sconteze biruinţa. in avântul pe care-l primise ca zestre 
din flacăra războiului desrobitor, ei au fost crud decepţionaţi câad au 
luat contactul cu realitatea. D'n primele momente au înțeles că ideia 
națională, evanghelia lor păzită cu sfințenie, începe a fi nesocotită și 
trasă în noroi. Revolta le-a ascuţit instinctele şi-au sesizat cu intuiţia 
lor adevărurile organice ale existenţii noastre. Au cetit gazetele scrise 
de condeie închiriate și-au lovit cu pumnul în obrazul prorocilor min- 
cinoși, au desluşit galeria sugac2 a străinilor oploșiţi pe spinarea 
noastră dela cârciumarul ovrei imigrat din Galiţia în Maramureş până 
la fabricantul rubicond, naționalizat, care cu trei consilii de adminis- 
trație acordate mandarinilor zilei îşi răscumpără şi milioanele şi imper- 
tinenţa. Au văzut în dreapta, au simțit în stânga cum se strânge lanţul 
împrejurul unui început de viață nouă şi răniți în susceptibilitate lor, 
băieţandrii au devenit, după obiceiul tuturor mişcărilor reformatoare, 
precursorii unei resurecțiuni la noi. 

Protestarea însă împotriva moliciunii dinăuntru şi-a năvalei din 
afară ma rămas izolată la băncile universitare, prilejuind astfel 
pretextul că e numai un foc de paie, aţâţat de nematuritatea unei vârste 

plăpânde. Nu! Rând pe rând, în măsura în care progresă acţiunea de ` 
învăluire duşmană, pătura noastră intelectuală pe ici pe colo a pornit 
să se mişte. I npetuozitatea și neruşinarea cu care eram batjocoriţi la 
tot. pasul ne-au sguduit din indiferență. Cu deosebire presa străină 
dela Bucureşti cu Rozenthalii şi Honigmanii ei a colaborat din răspu- 
teri la această reacțiune. Aceşti indivizi ne-au tras de păr şi ne-au 
scuipat necontenit. Subt ocrotirea lor, diverşi agenți ai Moscovei s'au 
pripășit la noi. Ne-a insultat proza anarhică a inconştientului Panait 
Istrati, ne-au scuturat lecţiile insolente ale provocatorului Guernut... 
A venit în urmă incursiunea lui Barbusse patronată da-aceleaşi ființe 
catilinare din gazetărie. Ei bine, protestarea a crescut ca o avalanşe, 
solidarizând mulțimea cotiştientă a oamenilor cum se cade. S'a produs 
gestul dlui Bacalbaşa schițat de cea mai elementară demnitate de buu 
român, s'a ostracizat d. Costa-Foru dia Sindicatul Presei, am avut 
banchetul la care generali în activitate şi-au spus cuvântul lor... 

Numai orbii nu văd că sentimentul maţional e în plină resusci- 
tare, că sunt zadarnice barierele meşteșugite care vor să-l stânje- 
nească. Ne-am trezit din letargie şi ideia galopează -spre-o culme nouă. 
După cele păţite şi după perspectivele de complectă paralizare pe 
care ne-o pune în vedere viitorul pe urma inacțiunii mai departe, lu- 
mea s'a frecat la ochi și începe a vedea limpede. Din toate unghiu- 
rile ţării şi din toate clasele sociale instinctul de conservare smuls 
din adormire se ridică febril şi se înşirue în linie de bătaie. Fără 
argumentaţii speciale şi fără chițibuşerii de doctrină, dreaptă ca o po- 
runcă de dincolo de moarte, şi fără apel ca o sentință de ultimă in- 
stanță, prinde a se striga din răruuchii masselor convingerea: — Vrem 
să sfăpânim această țară, să ne valorizăm drepturile asupra ei... 
ne-am săturat de ecrescențele parazitare care ne storc vlaga şi ne fal- 
șifică rostul... le vom răspunde de-aci înainte... ori se pleacă, ori 
pleacă... - 

lată frânturi din cântecul care cucereşte azi sufletele! Cu du- 
ioasă cucernicie îl primim, cei care l-am cântat o viață întreagă. O 
viziune de strălucire largă desprindem din accentele lui răsunătoare 
ca un clinchet de oţele. | 

La început de anul nou, subt zodie nouă, porneşte la drum su- 
fletul românesc: e ofensiva naţională. 

l OCTAVIAN GOGA 

MINIATURI 


INDELETNICIRE 


_Cu slove mici scrisoarea ta mă 'ntreabă 
De ce numai îţi scriu, ce gânduri port. 
Dela un timp sunt năpădit de treabă: 
Cerc spinii gândurilor să-i amort 
Şi mă frământ, mă sbucium, fără preget, 
Să uit, că luminat de lună nouă 
Ţi-am sărutat o unghie de deget, 

Şi ochii mari, îmbrobodiţi în rouă. 


CĂPRIOARĂ o 


Dacă pe-aici, în loc de mândru plai, 

Ar fi crescut, cu piscuri ‘naite, munți, 
Şi prin păduri, ţi-aș fi cântat din nai 

Ce 'n vremi bătrâne Pan,—cu pași mărunți 
Pe cărărui când ar fi fost să treci, 

De-ţi răsărea în cale-o căprioară, 

Te-ai fi luat, la fugă, s'o întreci 

De sprintenă cât ești și de ușoară. 


PÂNDĂ 


De-aseară stau în câmp, întins pe-o claie. 
Incheagă roua cu răcoarea perle. 

O stea se surpă, negura o taie, 

Pădurea îluieră cu svon de mierle, 

Şi iată: zorii alergând prin fum 

Deschid în zare geană viorie. 

Mă scol şi-aștept cu gând tâlhar la drum: 
Pași goi prin iarbă, râurată iie. 


ZAHARIA STANCU 

Un articol necunoscut 


al lui 


Nicolae Bălcescu 


Pregătind ediția a doua a cărţii Mail Kogălniceanu — care va apărea la 
Bucureşti — am dat de acest articol în Junimea română din Paris, (1851, Maiu 
‘No, 1). Ca şi celelalte co'aboraţii din Junimea, nici articolul de față nu este iscălit; 
dar uşor se recunoaşte că este al lui Nicolae Bălcescu. De colaborarea lui la foaia 
tineretului român a vorbit poetul G. Creţeanu: Patrie şi Libertate, Bucureşti, 1879, 
p. 84. Cuvântarea lui Bălcescu în amintirea revoluției din Transilvania a apărut, 
după cum se ştie, în Junimea. Kogălniceanu socotea Junimea ca o foaie a lui 
Bălcescu ; (România literară, 1855, p. 66). Pasagii din articol ca: „d'atunci (dela 
“Tudor) începu a se forma partida naţională“ se regăsesc și în Mersul revoluției 
i Istoria Românilor : „O iună partidă naţională se întocmeşte şi îşi iea de misiune 
a continua programa revoluției dela 1821“ (România Viitoare, Paris, 1850); sau 
teoria istorică cu privire la rolul românilor întru apărarea creștinătății (cf. Co- 
mentarii asupra bătăliei dela Câmpia Rigăi sau Cosova în „Propăşirea“, 1844, p. 
278), eto etc. E o 


Trecutul și prezentul 


Malheur, malheur à la nation où 
ceux qui ne sont point outragés ne hai- 
ssent pas autant Popresseur que Po- 
pprimé lui-même pourrait le faire. 


: Mirabeau. 
L 


Sunt adevăruri d'acelea, care dau pe față toate rănile unei nații; 
care aruncă lumină asupra căderii poporului şi asupra cauzei acestei 
căderi, și care explică mii de neînţelesuri; — adevăruri cari nu sunt 
niciodată destul de repetate şi pe care adesea, stăpâniți de un senti- 
ment de egoism naţional, le ascundem. 

Sunt suvenire care trebuesc neîncetat chemate în memoria po- 
porului, pentru a-i sluji de term de comparaţie între starea lui prezentă 

şi trecutul său glorios. Suvenire sublime, care de multe ori îl luminează 
asupra soartei sale, îl trag din adormire, din nepăsare, şi deşteaptă în 
inima lui demnitatea de om şi entuziasmul libertăţii. Am atins amân- 
două coardele, dar foarte slab. Scopul meu e dea da un exemplu la 
oamenii mai capabili. i 

Cine, privind starea prezentă a Românilor, nu s'a simțit pătruns 
de durere? Românii, în cari elementul de viață e puternic, Românii, 
înzestrați de natură cu toate facultățile cerute pentru o desvoltare mare 
morală şi intelectuală, vegetează azi în mijlocul vieţii şi mişcării ge- 
nerale. Pentru ce această adormire? Istoria străbunilor, bogată de 
suveniri glorioase, nu-i deşteaptă? Urmaşi ai Romanilor cari dictară 
legi lumei deatunci, nu-și aduc aminte de origina lor? Nu-şi aduc 
aminte de luptele strălucite ale părinţilor lor, de laurii câștigați pe 
câmpul de bătae? Vorbele: independenţă, patrie, naționalitate nu chiamă 
în inima lor nici o simţire nobilă? Ele altădată făceau să tresară pe 
Român, îl umpleau de entuziasm şi-l grăbeau în rândul vrăjmașilor 
unde murea sau eșia triumfztor. Românul e trist și descurajat, pentruce? 
Pentruce ţara e împărțită și supusă la streini? 

Sunt triste aceste întrebări.pentru un Român. Sunt triste, căci îi 
dau starea pe faţă, dar sunt folositoare, căci îl fac a se gândi, căci îl 
silesc: să cate răul și să-l desrădăcineze. 

Cea dintâi condiţie a desvoltării morale a unui stat e existența 
lui politică, e libertatea poporului şi egalitatea de drepturi. Unde po- 
porul nu e liber, unde egalitatea nu domneşte, acolo nu e viață.. 


Să alergăm la istorie. Să luăm poporul nu din origina sa, — căci fu 
un timp în care el fu mare, în care faptele lui sunt uriaşe: era liber 
i nimeni nu-i tăgăduia dreptul său, — dar de când se nâscu privi- 


egiul, de când fu jertfa silii și-a înşelăciunii unei clase de uzurpatori, 
îl vedem că scade neîncetat, până ?n zilele noastre. 

Azi toți cunoaştem poziţia poporului şi apatia în care e căzut, 
şi nu e nici o inimă de român care să nu se fi revoltat în contra 
legilor tarbare, — legi de privilegiu care-l făcură atât să sufere, şi 
cari stirseră în inima lui fibra simţibilității şi a instinctului naţional. 
L-am vizut adesea pe țăran despicând cu greutate, în arșița soarelui, 
brazda rebelă. L-am văzut aruncând în pemânt sămânţa roditoare; 
inima îi era tristă, fruntea plecată spre pământ și suferința zugrăvită 
în faţă. Era gânditor, nu la trecutul lui strălucit, nu la părinţii lui cari 
poate deteră mai multde o lovitură, poate chiar sângele şi viața în 
pământul udat atunci de sudoarea lui. El a pierdut acele suvenire. 
Religia tradiţiei e foarte puţin păstrată de dânsul, abea își mai aduce! 
aminte în cântece de domnul Zor şi Traian. Când găseşte câte o să- 
geată de fer îngropată de timp cu osemintele celor morți în câmpul 
de bătae, nu ştie decât că e din vremea lui Han-Tătar. Mai departe, 
nimic. Se gândeşte la starea lui, se gândeşte că munceşte, seamănă 
pentru viitor, dar nu se bucură nici el, nici copiii, nici femeia de se- 
cerişul fericit care Par -răsplăti de toată munca. Asta e dreptul țăra- 
nului în ţara lui. Astfel ne explicăm durerea şi descurajarea po- 
porului. l : i 

O mai repetez, Românul a pierdut urma tradiției lăsată de stră- 
buni, starea lui de mizerie Pa făcut să uite în multe locuri și origina 
sa nobilă. Pierzând suvenirea faptelor celor mari, speranţa în viitor 
şi sentimentul misiunei sale, Românul și-a pierdut și credinţa. Devenind 
proletar, vorbele patrie și naţionalitate nu mai avură nici un înţeles 
pentru dânsul. Entuziasmul se stinse în inima lui. Astfel se explică 
adormirea poporului. | A 

Abuzul şi-a făcut totdeauna loc în societate. Istoria omenirii nu 
ne înfăţişează decât lupta necontenită a dreptului în contra tirăniei, 
a unei clase desmoștenită de dreptul său în contra uzurpatorilor ei, 
luptă arzătoare care adesea are caracterul unei răzbunări, luptă fără 
sfârșit, căci se urmează încă în timpurile de azi, şi se va urma până 
când va mai fi umbră de tirănie, până când popoarele mor fi întregite 
în drepturile lor şi egalitatea nu va domni în lume. Poporul nostra 
a avut şi el Grahii lui, wa căzut fără a se lupta, adesea inspirat de 
geniul libertăţii, sa sculat pentru a-şi redobândi drepturile. Astfel se 
urmară lucrurile până azi. Dacă poporul a câştigat în drept, în faptă 
e mai ca în timpul trecut, cu deosebirea că azi chiar lupta a început 
a se slăbi. 

Starea poporului ne dă o măsură de înflorirea și înaintarea unei 
ţări. România a început a scădea din g'oria ei de când poporul începu 
a pierde din vechile lui drepturi, de când se ridică clasa boerilor și 
robi pe ţiran și de când țăranul fu despuiat de proprietate, în sfârşit, 
dela moartea lui Mihai care trase cu sine în mormânt şi libertatea 
ţăranului. Epoca aceea fu foarte fatală existenței naţiei, deatunci țara ` 
ma mai avut nici un minut de fericire, nu mai străluci în fapte mari, 
se slăbi şi se ruină, se stinse vechea bravură şi inteligenţa poporului. 
Țara scăzu neîncetat, trecând din stăpânirea unei clase în stăpânirea 
alteia. Drepturile ei politice fură călcate în picioare, tractatele uitate, 
Dobândirăm protectori. România desunită, fără putere, fu împărțită de 
vecini după placul lor. Mulţi, socotind căe aproape de mormânt, vrură 
a-i da cea din urmă lovitură, tăgăduind chiar existența naționalități 
române. Ridicarea lui Tudor fu deșteptarea naţiei; deatunci începu a 
se forma partida naţională, deatunci țara începu a mai da semne 
de viaţă. i 


H, 


Când Romanii ocupară pământul, Dicii toți erau liberi şi egali: 
se bucurau toți de aceleași drepturi. Pentru aceea ne s'a arată aşa de 
mari în cursul acelei perioade. - | 

Să ne aducem aminte de tăria lor de Caracter în tot tinpul in- 
vaziei barbarilor, de religia cu care-şi păstrară limba şi obiceiurile 
întrun timp când toată Europa fierbea, cână iu era stabilitate to 
nicio parte, când popoarele împingeau popoare, când pe ruinile im- 
periului roman se formau noi state. Nagreşit, a trebuit Românilor un 
curagiu şi o virtute foarte mare ca ei, o mână de oameni, să se poată 
strecura printre barbari și să-şi poată păstra naţinnalitatea neatinsă, 

Să ne aducem aminte de Români sub prinții lor adevărat mari, 
care personifiară în sine puterea naţiei. Toată perioada aceea e bogată 
de fapte mari. Luptele glorioase subt Mircea, Ștefan, Uniad, lupte date 
pentru independență şi religie în contra Islamismului barbar și fanatic, 
lupte necurmate în care Românii îşi acoperiră armele de laurii bi- 
Tuinţii apărând cu bravură creștinătatea, sunt o dovadă de ceeace era. 
Românul atunci. 

Să ne aducem aminte, în sfârșit, de epoca lui Mihaiu, în care: 
Românul atinse culmea mărimii, care ne-a lăsat cele mai glorioase - 
pagini în analele ţării. Cine nu s'a entusiasmat cetind bătăile lui Mi- 
haiu? Cine n'a admirat geniul şi bărbăţiea lui? 

Călugăreni! Termopile ale Românilor! Câte inimi nu tresar la 
suvenirea ta | câte suflete nu aprinzi! câte brațe nu armezi! Când 
Românul sar pierde de tot credinţa, când orice schintee de patriotism: 
Sar stinge în inima lui, numele tău singur ar îi în stare să-l ridice 
să-l entusiasmeze şi să-l facă a muri luptându-se sau a triumfa. 

Era brav atunci, Românul. Inima sa era deschisă la toate senti- 
mentele sublime, avea o credinţă tare în puterea și misiunea sa : credință 
care-i ridică curaglul până la eroism şi-i dete un caracter vrednic de 
timpurile antice. Patrie şi independenţă nu erau vorbe deşarte pentru 
dânsul. Se lupta cu bărbăţie, căci se lupta pentru pământul și vatra 
sa, căci ţinea minte că părinţii lui se luptaseră pentru dânsele, căci 
păstra cu scumpătate religia suvenirurilor, şi nu suferea ca streinul să 
profane mormintele strămoşilor săi. O vorbă, şi ţara era în picioare: 
și trebuia să triumfe, căci poporul se lupta pentru independența lui. 

Românul își simţea atunci demnitatea. Purta fruntea sus. Muncea 
precum se lupta, căci-ştia dela părinţii lui că munca e sfântă. Brazda 
i-se părea uşoară gândind la femee şi copii. Subt mâna lui câmpia 
se acoperea de holde aurite. i 

Deosebirea e mare între Românii de azi şi părinţii lor. Starea 
lor e nesuferită. E una din acele poziţii din care poporul deşteptat, 
sau se ridică mare, trimfător, și recâştigă independența din afară şi 
libertatea din năuntru, — sau sufere în nemișcare, cerşind dreptul 
de a trăi dela celelalte naţii. Trebue să alegem! 


II. 


Omenirea nu e staţionară. Ea înaintează neîncetat, străbătând 
orice împiedicare spre ţinta arătată de degetul lui Dumnezeu. Desvol- 
tarea ei se urmează regulat după legile fizice ale progresului. Cei ce 
mai tăgăduesc azi mişcarea sunt puțini. Dacă mai sunt, vază trecutul: 
câte schimbări! câte prefaceri ! atât în lumea morală cât şi în cea 
materială. Tiranii pot îndoi cruzimile, pot întrebuința puterea lor pen- 
tru a opri progresul. Nu vor isbuti niciodată. Ideea îşi face loc şi 
străbate în inima poporului. Inteligența nimiceşte planurile tiranilor : 
e lege, ca dreptatea şi adevărul să triumfe asupra puterii și minciunii, 
Puterea nu mai face azi dreptul, și un om nu se mai poate ridica în 
faţa lumii ca uzurpator al suveranității poporului și a zice: „Statul e 

în mine“. Popoarele, pentru cea mai mare parte nu-şi mai pleacă 
capul la gestul unui monarh. Azi, chiar despotismul recunoaște suve- 
ranitatea lor. Azi popoarele cercetează mai nainte dea crede: religia 
lor e convețiea. Dacă unele mai sunt în sclăvie, cauza e că nu sunt 
luminate. Să luminăm dar poporul, dacă vrem să fim liberi, dacă 
vrem să intrăm în solidaritatea națiilor, dacă avem sentimentul datorii, 
dacă vrem să împlinim în lume o misiune oarecare. 

Revoluţia dela 1848 a fost o revoluție pentru popor, iar nu 
-œ revoluţie facută de popor. Ea fu făcută de orăşeni și de junimea 
luminată. Poporul la început o îmbrățişă cu focul şi energia care-l 
` caracterizează: ea îi arată steaua mântuirii care de mult se eclipsase . 
din vederea lui. Dacă el mai târziu pierdu din credința care avea la 
început întrînsa, cauza fu guvernul său. Trebue so. mărturisim, îu un 
guvern slab. 1) — Dar să nu mai venim asupra trecutului. Noi credem 
că cei din guvern şi-au recunoscut greşelile; e destul pentru a le în- 
tinde o mână frățească. — Dacă revoluția căzu astfel, cauza fu că 
avea un caracter mic, că se mișca întro sferă puțin întinsă, că îi 
lipsea adevăratul element care dă viață şi mărimi unei mișcări: uni- 
versalitatea Românilor, că revoluţia nu fu insurecția generală a Româ= 
"nilor, ci numai o mişcare provincială. 

Să luminăm poporul, să-l facem să simtă trebuința unirii, dacă 
vrem să facem o revoluţie adevărat democratică, 

Vorba unire e azi în toate inimile. Toţi. o voim; dar nu unirea 
părinților noștri prin sabie. Mihai singur ajunse prin geniul său a 
o consolida. Ea căzu. Vrem unirea morală, vrem ca tot Românul să 
simtă trebuinţa ei şi s'o dorească. Numai ea e vecinică, Pentru 
"aceasta iar trebuie luminarea poporului. 

Junime română! Timpul grăbeşte să ne ridicăm caracterile, să 
smulgem egoismul din inima noastră, să ne pătrundem de misiunea 
Românilor. E “timpul de lucru şi de-o gândire serioasă. E timpul să ne 
dăm mâna, să formăm o unire frățească, şi să jurăm pe atâțea secoli 
“de sclăvie, că nu vom pregeta până nu vom lumina poporul. Datoria 
- noastră e mare: trebue să ştim a ne ridica până la dânsa. Trebuie 
să arătăm că în junie e entuziasmul lucrurilor mari şi devotamentul 
pentru adevăr. 


1) Vezi proclamațiile în care guvernul se contrazice singur. Intr'o zi declară 
că poporul să nu mai plătească clacă, dijme, etc., şi a doua zi, desfăcând ce fă- 
cuse, prociamă că poporul să aibă a se conforma după Regulament. Revoluţia 
era făcută pentru desființarea lui. 

Câteva amintiri 


Ca adolescent, în casa părinţilor mei, am cunoscut ziarele cari 
apăreau atunci „în Austro-Ungaria“, şi a căror limbă a fost atât de 
scărmănată de Titu Maiorescu („Limba română în jurnalele“, etc.) 
Acestea erau „Federaţiunea“ din Budapesta, „Albina“ din Viena, pe 
cari le redactau Alexandru Roman şi Vicenţiu Babeş, — venite în 
urma „Gazetei Transilvariei“ a lui George Bariț. Alexandru Roman, 
pentru articolele lui din „Federaţiunea“, a fost condamnat de justiţia 
maghiară la un an de închisoare, în care timp în mod benevol l-a 
înlocuit deputatul Dr. los. Hodoşiu, neuitatul meu, părinte. Noi, co- 
pilandri încă, nu eram desigur în stare să preţuim articolele politice 
din acele ziare, şi răsfoiam mai bucuros „Foaia pentru minte, inimă 
şi literatură“, care apărea ca supliment al „Gazetei Transilvaniei“ şi 
Chiar „Familia“, „foaie beletristică“, începută de Iosif Vulcan prin 
1865, sau „Gura Satului“, gazetă umoristică întemeiată de acelaş. 
Din „Țară“ aveam „Românul“ lui C. A. Rosetti; — ziarul fiind la un 
moment oprit de a mai intra în Ungaria, deputatul Dr. los. Hodoşiu a 
făcut în Camera din Budapesta o interpelare, care a avut soarta știută 
a interpelărilor: răspuns evaziv şi trecerea ia ordinea zilei. Câiva 
timp C. A. Rosetti a trimis „Românul“ părintelui meu în plic închis, și 
tipărit înadins pe hârtie subțire; acea colecţie, dacă mai există, ar 
putea fi interesantă pentru istoricul presei române. Mai târziu, Rosetti 
a găsit subterfugiul de a trimite „Românul“ peste Carpaţi sub titlu 
schimbat: „Unul pentru altul“, în care se cuprindea şi o aluzie prea 
fină pentru cenzura maghiară. Mai târziu, când intrarea ziarelor din 
ţară era oprită pe capete de către autorităţile ungureşti, sistemul a luat 
o mare extensiune şi ziarele din București ne sosiau subt cele mai 
felurite titluri, schimbate adesea dela o săptămână la alta. 

Astfel ziarul „Națiunea“ al lui Dumitru Brătianu (fratele mai mare 
al lui lon Brătianu) — ia care mi-am continuat ucenicia gazetărească 
începută la vârsta de 18 ani la „Poporul“ lui N. Bassarabescu, elevul 


„Almanahul Presei Române,“ a apărut de curând, publică la loc de frunte 
aceste amintiri ale dlui Jon Gorun, pe care cu plăc..2 ie reproducem aici, 

predilect ai lui Cezar Boliac, — se trimetea sub titluri pentru variarea 
cărora ne stătea la ușoară dispoziţie întreg vocabularul limbii române. 
Mai greu a fost cu „Unitatea națională“ a lui George Secăşianu, 
__ gazetă franc irredentistă, la care am colaborat de asemenea; atunci, în 
desperarea de cauză, Secășianu a trimis, prin iînimosul Droc-Bânciu- 
lescu şi alţii, acele faimoase manifestații roșii împărțite în Ardeal şi 
a căror consecinţă a fost expulzarea din ţară — cerută dela Viena — 
a lui Secăşianu, Ocăşanu, Droc-Bănciulescu, Corneanu, la cari s'a adăo- 
gat aceea a lui N. şi Al. Ciurcu, tatăl şi fiul, acesta din urmă întemeie- 
tor şi director al ziarului naţionalist în limba franceză „L'Indépendance 
roumaine“, cu toate că aceştia maveau aface nimic cu „manifestele 
roşii“. Era aniversarea de o sută de ani a revoluţiei lui Horia. 

In gazetăria noastră diu Ardeal se producea o schimbare, deter- 
minată de influenţa literar-culturală a lui Tita Maiorescu. Când el scria 
împotriva „limbii jurnalelor din Austro: Ungaria“, i s'a răspuns că ace- 
stea sunt lucruri de nimic față de lupta politică ce acele jurnale o 
purtau. „Satul arde, baba se piaptănă“... "Totuşi, această pieptănătură, 
adică importanţa ei, a fost recunoscută de generația mai nouă a unor 
tineri studioşi universitari ardeleni, concentrați atunci la societatea 
academică „România Juuă“ din Viena. Acolo a fost pepiniera, de unde au 
pornit susținătorii curentului nov, și 'n ce priveşte gazetăria ardeleană. 

Această gazetărie nu începe însă cu „Tribuna“ din Sibiu, cum 
se pare că îndeobşte se crede. Mai 'nainte a apărut „Orientul latin“ la 
Brașov, scos de fraţii Aron şi N. Denuşianu, prim-redactor fiind Teofil 


-.. Frâncu, om de legi și de condei, care mai târziu a pribegit în Bucureşti, 


unde a rămas, printre prieteni și cunoscuţi, ca un tip, atât prin temei- 
nicele-i cunoștințe: multiple, cât şi prin stăruința-i de persista în 
pronunția lui mofească de acasă. Părţii literare a „Orientului latin” 
i-a dat un preţios concurs profesorul lon Al. Lapedatu, a cărui limbă 
curată literară era pe vremea aceea o revelațiune. Uitat fără de vreme. 

Nici wa fost „Tribuna“ înființată de loan Slavici. Acest mare 
scriitor a fost chemat să dirijeze foaia, — dar întemeietorii ei au fost 
aceia, cari mai dinainte se grupaseră în jurul unei „Foiţe a Telegrafului 
Român“. Erau aceștia frații Aurel şi Eugen Brote, redactorul „Telegra- 
tului“ N. Cristea apoi A. Bechnitz, profesorul D. Popovici- Barcianu, — 
cari se vedeau prea strâmtoraţi în „Foița“, văzută de altfel cu ochi 
răi de mitropolitul de atuncea. 

-Despre Bechnitz mi-a rămas o amintire ce nu pot s'o uit. Par'că-l 
văd în redacția „Tribunei“, plimbându-se în sus şin jos — nu l-am 
văzut niciodată șezând pe scaun — şi dând îndrumări şi explicaţii. In 
redacţia „Tribunei“ nu era nevoe de „Lexicon de conversaţie“, — 
Bechnitz îi ținea locul, le ştia pe toate, numai lui George Coşbuc 
nu putea să-i "dea îndrumări, fiindcă acesta repede îşi lua pălăria şi 
o ştergea în hoinărelile lui poetice. Septimiu Albini, el însuşi un fel de 
dicționar enciclopedic, zâmbia şi primia indigetările lui Bechnitz fără 
că discute, pe când într'o odăiţă alături Slavici aprindea o ţgară dela 
alta, și nu îndrepta nimic în manuscrisul lui, ci dacă i se părea că 
nu nimerise bine o frază, rupea fila și începea alta. 

Slavici ar fi voit să mă opriască la „Tribuna“ — dar nu s'a pu- 
tut, din cauza unor încurcături militare, cam la fel cu acelea ale lui 
Coşbuc. In amintirile lui despre acesta, loan Slavici spune că odată i-a 
dat un concediu, ca să se ducă la Năsăud să-și aranjeze situaţia mili- 
tară. Insă la Copşa-mică, s'a întâlnit Coşbuc cu Gorun, au pornit în- 
tro discuție despre limbă, și sau pomenit amândoi la Blaj, unde au 
continuat-o. Coşbuc a rămas cu situaţia-i militară nelămurită, caşi 
Gorun. Mai târziu s'au întâlnit amândoi la Bucureşti. 

Să mi se ierte aceste amintiri cam descusute. Am colaborat mult 
pe urmă la ziarele noastre, „Tribuna“, „Românul“ din Arad, — de cele 
mai multe ori în mod anonim; — dar despre aceste las' să vorbiască alţii. 

Vina acestor divagațiuni să o poarte tinerii mei confraţi, cari mi-au 
cerut „un articol pentru Almanahul Presei Române din Ardeal,“ — ar- 
ticol pe zare nu puteam să-l refuz, ca „membru de onoare al Sindica- - 
tului“. L-am dat așa, ca simple amintiri, fără vreo documentare, pentru a 
cărei migăleală nam niciun îndemn firesc. Poetul a- covârşit întotdea- 
una la mine pe gazetar. Dar gazetarii rămân pentru mine confrații pe 
cari îi stimez şi îi iubesc. 

ION GORUN 

Organizarea proprietăților 


— Cărţile funduare în vechiul Regat şi Basarabia — 


__ Experienţa câştigată în Ardeal în jurul evidenţei cărţilor funduare 
va servi de bună îndrumare la introducerea şi înființarea lor în vechiul 
Regat și Basarabia. Felul cum a evoluat această instituție în Ardeal, 
cum au fost concepute şi realizate lucrările pentru fixarea pământului, 
cum au fost pregătite foile funduare, cum sunt administrate şi perfec- 
ţionate dovezile funduare, va fi incontestabil un bun indiciu la înfăp- 
tuirea lor în vechiul Regat şi Basarabia, 

Normele practicate în Ardeal în cursul tuturor operaţiunilor din 
cari au rezultat cărţile funduare vor putea fi admise şi practicate la 
toate operaţiunile similare din vechiul Regat şi Basarabia. Evidenţele 
vor trebui adoptate timpului şi mediului. Condiţiile specifice ale acestor 
provincii vor reclama incontestabil unele modificări. 

Multele formalități practicate în cursul operaţiunilor din Ardeal 
pot fi însă revizuite şi simplificate. Se ştie prea bine, că la timpul 
său aceste formalități au îngreunat mult cursul lucrărilor şi ar fi mare 
greşeală să parcurgem din mou acest extrem formalism. Se reclamă 
deci, în interesul accelerării lucrărilor, ca formalismul să fie înlocuit 
cu procedeuri mai puţin complicate, fără a compromite însă esenţa și 
fondul ce ne preocupă. ` 

Ori ce revizuire se va face, orice simplificări se vor admite, 
orice metoade se vor practica, trebuie să subliniem casă se știe, că 
înfăptuirea cărţilor funduare în vechiul Regat și Basarabia va reclama 
o muncă sistematică, migăloasă, costisitoare şi de o lungă durată. 
Această muncă va trebui să fie continuativă și obligatoare, până la 
terminarea ei, pentru toate guvernele ce se vor perinda la cârma ţării. 
Opera va trebui ferită de consideraţiunile partidelor politice, altfel se - 
va repeta cazul 4rist al politicei agrare, care a adus țara în haosul 
- în care ne zbatem, 

Organizarea sistematică şi potrivită a acestei munci constituie 
condiția primordială pentru asigurarea rezultatului preconizat. Aci este 
cheia înfiinţărei cărţilor funduare în vechiul Regat şi Basarabia. Ope- 
rațiuni greşit concepute, metoade necorăspunzatoare, ar însemna poten- 

area şi mai pronunţată a zăpăcelei în care am ajuns prin executarea 
nedreaptă şi fără nici un program a reformelor agrare de până acum, 
în schimb, metoade potrivite, lucrări sistematice şi bine concepute, ar 
` însemna o facilitare a înfăptuirei cărţilor funduare în vechiul Regat şi 
Basarabia. 

Organizarea lucrărilor, sau mai bine zis alcătuirea programului 
pentru înfăptuirea cărților funduare în vechiul Regat şi Basarabia, 
reclamă un studiu specific şi amănunţit, care va putea fi muit uşurat 
prin lectura celor realizate pe acest teren în Ardeal. Vor fi şi multe 
amănunte, mai ales de ordin tehnic, care sunt necesare în cadrele 
acestui program. La acest loc însă vom schiţa numai părţile de ordin 
general, rămânând amănuntele pentru altă dată. Părţile esenţiale, în . 
jurul cărora se va concentra întreg programul de lucru, sunt următoarele: 

1. Organismul, care conduce, execută şi controlează. Daci scheletul, 
care acţionează şi administrează. a ză 

2. Lucrările de fixare, de localizare, de înființare a foilor funduare, 
a tuturor registrelor și a celorlalte dovezi. 

3. Obiectivul evidențării: pământ, proprietar, sarcini. 

4. Bugetul. 

In jurul acestor părți esenţiale se va grupă şi legiferarea pe baza 
cărela se va introduce sistemul de evidență funduară în vechiul Regat 
şi Basarabia. ldeia fundamentală a înfiinţărei este foarte simplă. Intâiu 
trebue inițiat un organism, care să conducă şi să execute toate 
lucrările, apoi să administreze în bună ordine dovezile realizate. Deci, 
trebue creată întâi instituțiunea care să acţioneze. În ai-aviica rând 
trebuie sistematizată ex=cutarea, adică lucrările necesare pentru crearea 
dovezilor funduare. In al treilea rând, trebuie bine lămurit scopul ce-l 
urmărim. Este necesară limpezirea celor trei obiective ce interesează 
viața economică. In sfârșit, trebuie asigurat şi bugetul necesar înființărei 
dovezilor funduare. 

inainte de a trece la analizarea mai aprofundată a acestor părți 
esenţiale. din programul de înfăptuire a cărţilor funduare în vechiul 
Regat şi Basarabia, trebue să subliniez împrejurarea că idea funda- 
mentală a acestui program, recunosc, se deosebeşte mult de aceea care 
a patronat odinioară lucrările în Ardeal. Această deosebire îşi are mo- 
tivarea sa parte în situația schimbată de azi, parte în experienţa” fă- 
cută tocmai în Ardeal, Rezultatul obținut aici, cu lucrări extrem de 
costisitoare, prea formaliste şi de prea lungă durată, are darul să in- 
dice o altă cale mai potrivită pentru a obține acelaș rezultat cu mij- 
loace mai reduse şi în timp relativ mult: mai scurt. Motive de oportu- 
nitate justifică deci concepţia pe care o lansez acum, față de cea 
din trecut. | | 

Va fi interesant să subliniez şi situaţia similară în materie agrară 
ce există între Ardealul de după anii 1848 şi vechiul Regat și Basa- 
rabia după executarea reformelor agrare. Această situaţie a impus 
atunci şi acolo înfăptuirea unei evidențări mai potrivite, şi tot această 
situaţie va impune şi aici reglementarea unei evidențări corespunză- 
toare. Evidenţarea potrivită a pământului nu este o chestie de lux, 

ci este o necesitate economică. inființarea ei este totdeauna reclamată 
de motive peste cari nu se poate trece. Aşa a fost în Ardeal, aşa este. 
în vechiul Regat şi Basarabia, şi aşa este în orice parte a lumei în 
condiții similare. | 
Inainte de 1848 întreg pământul Ardealului era în proprietatea 
«câtorva mii de familii nobiliare. Evidențarea acestor proprietăți nu 
era deci un lucru greu. Sistemul de evidență cu tablele comitatense, 
ce era în vigoare pe acele vremuri, a răspuus tuturor aşteptărilor eco- 
nomice de atunci. Viaţa economică era cu mult mai patriarhală decât 
azi. Producţia agricolă se mărginea la necesitățile consumaţiei interne, 
intensificarea producției agricole nu era reclamată de nici o necesitate 
economică. Sistemul de credit nu era bazat pe hipoteci, astfel nici 
„această împrejurare ma impus o evidenţă mai potrivită. i 
Prin legiferările din 1848 s'a ficut împroprietărirea ps loc a fă- 
ranilor. S'a decretat prin lege, că toate pământurile folosite de iobagi 
Şi jileri vor rămânea în proprietatea lor. Astfel sa creat o proprie- 
tate mică foarte întinsă; în locul câtorva mii de proprietari nobiliari 
au apărut multe sute de mii de noi proprietari. Dacă tabelele comi- 
tatense au putut evidență pe proprietarii nobiliari, mau putut face 
acest lucru pentru sutele de mii ale  nouilor proprietari. Struc- 
tura şi mecanismul lor n'au putut suporta acest efort. La aceasta sa 
“mai adus şi necesităţile economice ivite în urma situaţiei schimbate. 
Sə impune fatal o normalizare a evidenţărei pământului, trebuia să se 
creeze o nouă instituţie pentru evidenţarea proprietăţilor. Astfel s'a ză- 
mislit ideia cărţilor funduare pentru Ardeal. , 
Situația este similară în vechiul Regat şi Basarabia. Inaintea 
reformelor agrare, mare parte a pământului era în mâua câtorva mii 
«de familii boiereşti. Evidenţarea pământului nu era lucru mare. 
Sistemul de evidenţă din trecut uşor putea suporta greutăţile de, 
evidenţare a acestor averi imobiliare boierești. Interese specifice eco- 
nomice n'au reclamat o mai bună evidențare. Era belșug şi bine cu-.. 
vântare dela Dumnezeu. 
După executarea reformelor agrare situaţia s'a schimbat. In locul, 
câtorva mii de familii boiereşti, au apărut multe sute de mii de familii 
ţărăneşti. Sistemul de evidență în vigoare, cu metoadele sale învechite, 
nu mai este capabil a face faţă evidențărai imensei proprietăţi mici. 
Această împrejurare de o parte, şi necesitățile economice ivite prin 
situaţia schimbată pe de altă parte, reclamă o nouă rânduială pentru. 
evidențarea pământului în vechiul Regat şi Basarabia. lată pentru 
ce va fi necesar, deci, sistemul tabular şi în aceste provincii. l 
i ION IACOB 

In perspectiva unui an nou 


— Consideraţii politice — 


La fiecare cotitură ă vremei se cade să încheiem un scurt bilanţ 
al trecutului. Oamenii apar astfel în atitudini mai clare, locul fiecăruia 
se fixează mai precis, evenimentele prind un înțeles mai profund, 
rostul lor se luminează întrun aspect mai just. Cu deosebire, epoca 
de prefacere de după război, în cercurile căreia fierbe mustul încă 
tulbure al unei societăți în pregătire, are nevoie de asemenea recapi- 
“tulări rezumative pentru a netezi puț n calea spre realitate a dezorien- 
tatei opinii publice româneşti. l 

Forțele noastre politice organizate, partidele politice dela noi, nu 
şi-au găsit încă toate locul lor bine determinat în arena luptelor pentru 
dobândirea puterei. Centrul lor de greutate oscilează încă, și nici cel 
mai conştiincios cronicar al întâmplărilor. de peste an nu poate ho- 
tărnici limitele sigure ale năzuinţelor lor programatice. Prietenii de ieri 
se pomenesc mâine ireductibili adversari. Infăţişarea câmpului de bătaie 
se schimbă necontenit, dela o săptămână la alta. Tabarile au mereu 
o altă înfățișare. Imprejurările hotăresc alte condiţii de luptă. 

Gândiţi-vă numai, de câteori partidul țărănesc şi partidui național 
erau aproape să se contopească, şi de câteori şi-au încrucișat, bur- 
zuluite, săbiile ! 

inceputul anului viitor va însemna, fără îndoială, sfârşitul câr- 
muirei liberale. In privința aceasta nu va mai fi nicio îndoială. Căci 
ceeace mau putut să facă tiribombele dela Cameră și discursurile din 
sala „Dacia“ va face deviza dlui Vintilă Brătianu: „prin noi înși-ne“. 
Complect extenuat de o guvernare, pe care a prelungit-o până din- 
colo de limitele posibile, nu sar putea zice că partidul liberal pleacă 
prea de timpuriu. Condiţionând, din punct de vedere constitua- 
țional, retragerea lui de votarea nouei legi electorale, guvernul actual 
a amânat pe cât a putut acest eveniment parlamentar, pentru a-și 
prelungi zilele dela o sesiune la alta. Sistemul acesta ne amintește 
unul din cele şapte procedee întrebuințate de Cyrano de Bergerac 
pentru a se sui în lună, cu ajutorul unui magaet aruncat în spaţiu... 

Activitatea de patru ani a cârmuirei liberale, nu mai e nevoie 
so spunem, ma satisfăcut niciuna din făgăduielile împărţite cu atâta 
dărnicie înainte de alegerile din 1922. Luând asupra sa sarcina de a 
normaliza viața economică a țării, zdruncinată pe urma războiului, 
guvernui liberal n'a corăspuns nici pe departe misiunei sale, căci a 
sacrificat în văzul tuturor şi întrun chip inexplicabil, tocmai interesele 
îndreptăţite ale celei mai importante clase producătoare: agricultorii, 

Procesul acestei greşite concepţii politice, diametral opuse năzuin- 
telor noastre de consolidare naţională, va fi făcut cândva în întregul 
lui. Deocamdată, ru privim apropiata retragere a partidului liberal 
dela cârma țării decât ca un punct de plecare pentru limpezirea vieţei 
noastre poiitice. 

Să trecem, prin urmare, la celelalte partide. 

Partidul țărănesc, plutind în plină demagogie, având în avantajul 
său o incontestabilă mobilitate de propagandă, a făcut dovada unor 
reale însușiri în materie -de agitație electorală. In chipul acesta, el a 
isbutit să obţină, în fața urnelor, câteva incontestabile succese pe 
seama unor dibace răscoliri a pasiunilor populare. | 

Dar trăinicia acţiunei sale e numai aparentă. Partidul țărănesc, 
din pricina unei permanente crize de conducere, nu sa lămurit nici 
până astăzi asupra propriei sale misiuni. Drumul său e presărat de 
inconsecvențe. Năzuind să apere interesele clasei ţărăneşti, a căutat 
tot timpul, prin gesturi de suspectă cochetărie, să câștige sufragiile 
internaționaliste ale celor mai nesigure elemente cu care sa împodo- 
bit populaţia străină din orașele noastre. Încercând să reprezinte punctul 
de vedere al unei intransigente democraţii înaintate, s'a trezit aranjând 
' problemele guvernării de mâine în casa dlui C. Argetoianu, Şi, pentru 
ca ciudăţenia să fie deplină, n'aveţi decât să constataţi, că cel mai 
devotat sprijin îi vine partidului țărănesc din partea presei semite din 
strada Sărindar ! 

Viitorul plugarului român se plămădeşte în călimara dlui Kalman 
Blumenfeld. 

Cam aceeaș meteahnă o are și așa numitul partid naţional, a 
cărui şefie bicefală înfăţişează suprema sforțare ce a fost în stare să 
facă pentru realizarea unităţii sale organice. In realitate, acest partid 
alcătuit din diferite fragmente de grupări provinciale, cu tendinţe dis- 
parate, n'a reuşit să-şi legitimeze existența nici măcar printr'o atitu- 
dine hotărâtă faţă de marile necesităţi politice ale prezentului. 

In Ardeal, partidul naţional mai prezintă încă accentuate note 
de regionalism, celebrul comitet de o sută dela Cluj respingând în 
mod programatic orice amestec al tovarășilor de luptă în treburile - 
sale de acasă. DI N. lorga știe foarte bine, că nu e șef de partid: 
„decât până la Predeal, de aici înainte, cum a spus-o el însuş de-atâtea 
ori, e numai musafir. | 

In vechiul Regat, partidul național a fost încropit din câteva 
rămăşiţe politice: partizanii regretatului Tache lonescu, microscopica 
dizidență a partidului poporului şi modesta grupare naționalistă dela 
Neamul Românesc, în frunte cu d. inginer Cihodaru (fost ministru.) 

Aceste elemente, adunate de întâmplare, alcătuiesc pitorescul mozaic,- 
al cărui unic chiag ar fi să fie: plăcerea de a veni împreună la 
guvern.  Recunoașteţi și dumneavoastră, că mctivui impreunării e 
cam slab... 

(Nu mai vorbim despre partidul naţional în Basarabia, pentrucă: 
acolo, pur şi simplu, el nu există încă.) 

Faţă de aceste apariţii incerte ale vieței noastre politice, ale căror 
manifestări exterioare se traduc printr'o serie interminsbilă de oscilări 
(şi, să nu uităm, de pertractări) un singur partid politic n'a înregistrat 
nici în răstimpul anului acesta, nicio ezitare. E partidul poporului. 

Oricâte imputări i sar aduce, şi oricâte greșeli i s'ar găsi de 
către adversari, trebuie să i se recunoască partidului poporului ceł 
puțin această însuşire, a unităţii sale, și cel puţin această caracteristică, 
a unei atitudini statornice. Meritul e al acelora, cari, pricepând nevoile: 
timpului au creat printr'o înţelegere deplină, acum şase ani, cel! dintâi 
organism politic înrădăcinat pe întregul sol românesc, îndeplinind 
astfel o înfrățire fecundă a energiilor tuturor provinciilor unite și ga- 
rantând în acelaş timp, priutr'o armonioasă echilibrare de forțe inte- 
fioare, cea mai sigură ocrotire a intereselor particulare din fiecare 
regiune. 

Ar fi să nădăjduim acum, că epoca de dibuire prin care trec 
partidele noastre se va încheia în scurtă vreme, că oameni politicii 
nu-şi vor mai procura, unii, altora, surpriza atâtor fluctuații de direc- 
tivă, că însăş clasa conducătoare românească îşi va fixa valorile ei 
în forme definitive, bine verificate. 

Aceasta pare să fie opera anului care vine. 

Până atunci, cronicari atenţi ai unei societăţi în neastâmpărată 
fierbere, înregistrăm aici diferitele aspecte ale politicei noastre curente, 
observăm cu atenţie variațiile câmpului de luptă şi ne oprim cu sa- 
tisiacţie în fafa punctelor de reazim pe care le întrezărim printre im- 
preciziunile prezentului. 

Lozinca sufletului românesc de astăzi e ideia naţională. Dintre 
partidele noastre politice, acela va ieși triumfător pe de- asupra ce- 
lorlaite, care va isbuti să reprezinte cu mai multă hotărâre, și cu mai 
mare sinceritate, această idee. „In acest semn vor învinge |“ 


ALEXANDRU HOD O$ 

Colonizarea în Cadrilater 


După războiul de întregire a hotarelor, când ţara. noastră a intrat: -~ 
în limitele ei fireşti, o datorie imperioasă se impune organelor noastre 
conducătoare: aceea de a face toate sforțările şi sacrificiile pentru 
ca neamul nostru să se consolideze în tot cuprinsul granițelor lărgite. 

Cât timp ţara noastră avea numai câteva sute de mii de străini 
problema întăririi elementului autchton nu se punea cu atâta. acuitate 
ca astăzi, când în România-Mare trăiesc câteva milioane de locuitori, 
străini de sângele românesc. În primul rând, deci, trebuiesc luate. 
măsuri, care fără a lovi în interesele legitime ale minorităţilor să: 
urmărească o protejare a elementului naţional, acolo mai ales unde : 
el se găseşte încă în vădită inferioritate. Dar, ori cât de eficace ar 
fi aceste măsuri, ele nu pot să-şi ajungă scopul decât numai sub- 
condiția continuităţei lor, și mai ales a unei solidarităţi care să strângă 
în slujba aceluiaș. nou ideal pe toți românii de pretutindeni. De con- 
tinuitate nu putem fi nici-o dată siguri, cât timp guvernanţii noştri 
nu vor părăsi sistemul de revocare a tuturor măsurilor luate de pre-- 
decesorii lor. Solidaritatea însă, printr'o. propagandă activă, socat că 
se poate realiza mai ales acolo unde pericolul străinismului a devenit: 
ameniţător. Aa 

Se impune, deci, ca în chestiunea națională partidele politice să 
cadă de acord pentru a promova o politică de stat. 

In Dobrogea nouă, anexată în Iulie 1913 prin tratatul din Bucu- 
retti, România a moştenit dela Bulgaria un regim agrar cu două feluri de: 
proprietăți : proprietatea absolută (mdlk) şi cea embaticară (mirie). 

Când s'a votat în 1914 o lege fixând atribuţiunile organelor de: 
stat, sa hotărât" suspendarea oricăror transacţ uni rurale până la veri- 
ficarea titlurilor de proprietate, verificare imperios cerută, pe deoparte 
ca statul să reintre în drepturile sale încăicate în bună parte de: 
locuitori, iar pe de-aită parte pentru a se rezolvi chestiunea proprie- 
tăţii mirie în interesul deţinătorilor de pământ cărora urmează a li se 
da, după verificare, titluri de proprietate absolută. 

Prima lege care urmărea rezolvirea acestei chestiuni este din 
lulie 1921. Prin ea se reducea la o simplă formalitate verificarea 
proprietăței, statul renunțând de fapt a-şi valorifica drepturile sale 
de nudă proprietate, deţinătorul mirie devenind proprietar absolut 
asupra terenului posedat în urma unei parodii de probe, pe care ori 
cine o putea face. Desigur, că această lege ţinea seamă numai de 
doleanţele locuitorilor, nesocotind însă interesul superior de stat. Căci 
interesul statului cerea ca, odată rezolvată chestiunea agrară în Cadri- 
later, să rămână în proprietatea sa întinderi de pământ pe care să 
poată începe o colonizare cu elemente românești, 

Legiuitorul din 1924, abrogând legea din 1921, a tranşat la 
rândul său chestiunea, s'o spunem pe față, din punct de vedere naţional. 
Ceea ce sa făcut însă în 1921 era logic. Căci se credea de mulți 
atunci, că printr'o politică blândă, generoasă, populația bulgară din 
Cadrilater se va linişti, dând în sfârșit acestui ţinut aspectul normal 
al celorlalte părți din ţară. Faptele au datîn curând o crudă desminţire 
acestei credinţe. Nu cunosc numărul exact al tuturor victimelor pe 
care o ură neîmpăcată de rasă le-a semănat în țărâna drumurilor şi 
Chiar în pragul caselor lor. Jandarmi, notari, primari, funcționari agri- 
coli, pădurari, au fost omorâți mişeleşte fiind că au venit aici răs- 
punzând Chemărei naţiei lor. Câţiva fruntași bulgari au fost omorâţi 
i ei. De ce? Fiindcă ori se raliaseră sincer regimului românesc, ca 
ostul primar din Garvan, Petre Dafinof, ori, scârbiți de această sete 
de sânge, au denunțat pe vinovaţi autorităţilor. 

Se va zice, că bandiții cutreeră şi alte părți ale ţărei şi că deci, 
a trage o concluzie contra populaţiei de aici, e o nedreptate şi o 
ironie, întru cât ea cea dintâiu sufere de consecinţele fatale ale aces- 
tor crime. Dar aici situaţia e cu totul alta. Banditul nu e numai un 
făcător de rele, el mai este şi un propagandist politic. 

Sa dovedit, printr'o cercetare minuțioasă făcută de organele 
noastre judiciare de urmărire şi instrucție, că acei ce cutreeră satele, 
jefuesc şi omoară, se mai îndeletnicesc în timpul liber și cu oare care 
uneltiri revoluţionare, uneltiri ce nu rămân din nenorocire sterpe. In 
arestul din Silistra sunt deținuți actualmente vreo 50 de locuitori din 
comunele Cainargeua-Mică, Ciose-Aidin şi Păndâcii, acuzaţi că fac 
parte din organizaţii revoluţionaro-comuniste. S'a scris că e o perse- 
Cuţiune politică la mijloc, şi că oamenii sunt nevinovaţi. Ei bine, 
mandatele lor de arestare au fost confirmate de vreo şapte ori de 
tribunalul din Durostor, şi chiar acum în urmă menținute de Camera 
de punere sub acuzare din Constanţa. Pentru oamenii de bună credinţă, 
această verificare judiciară făcută de două instanțe e destul de con- 
vingătoare. Dar nu mai departe de eât acum o lună, jefuitorii fermei - 
statului de lângă Silistra, la plecare, au lăsat victimei două manifeste 
` prin care românii sunt somați să plece din Cadrilater?! 

Cât timp, deci, populaţia de aici va fi sub influența unor agita- 
tori . veniți din afară pentru a specula orice nemulțumire trecătoare 
întrun scop potrivnic intereselor statului român, atât timp siguranţa 
uoastră va îi în funcție numai de forță. Dar ţara noastră nu poate sta 

veşnic mobilizată la granița de sud. Un simţ elementar de prevedere 
politică ne impune întărirea ei. Colonistul pe care statul îi aduce aici 
e o fortăreață ce se ridică. Istoria recentă ne-a dovedit, că împrejură- 
rile tragice ale neamului nostru s'au lovit întotdeauna la graniţa 
Dobrogei de o armată dușmană. Cine ştie dacă viitorul nu ne 
rezervă lupta decisivă pentru păstrarea patrimoniului nostru naţional 
la Nistru? Ei bine, tocmai în vederea acestei grave eventualități, Ca- 
drilaterul trebue să devină liniştit, căci orice soldat reţinut pentru 
păstrarea ordinei aici e un soldat ce ne va lipsi de brațul său la Nistru. 

Revelez toate acestea pentru a arăta că măsura luată de guvern, 
de a coloniză cu elemente româneşti Cadrilaterul, e singura măsură în 
stare a rezolvi la această graniță chestiunea mare a siguranței țărei, 
Ne trebue în mijlocul satelor o populaţie patriotică şi cumiute, ne 
trebuesc români. | 

Colonizarea însă, pentru a reuşi, impune o solidaritate strânsă a 
elementelor colonizatoare. Nu se poate face o colonizare individuală, 
mai ales atunci când statul nu e în putință a o ajuta. 

Exemplul Dobrogei vechi e caracteristic., După câțiva ani, colo= 
nistul român a devenit slugă la străin. 

Şa criticat prin presă aducerea macedo-românilor în acest ţinut, 
Mă simt dator a lămuri opinia publică asupra acestei chestiuni. Ma- 
cedo-românii vin în grupuri compacte, aducând din ţinutul lor unde 
şi-au păstrat aproape două mii de ani conștiința latinităţii, un patrio- 
tism cală, o voinţă de fer și, mai presus de orice, un simţ de solidaritate 
admirabil, Ei vin hotărâți de a lupta cotta cotşi a-şi face drum în viaţă, 
i Oare acestea nu sunt, prin excelență, elementele româneşti ce ne 
trebue în Cadrilater? Se teme oare cineva, că macedo-românii vor 
menţine aici un patriotism strâmt provincial dăunător intereselor ge-. 
nerale ale țărei ? Dar acest patriotism li-a fost impus de împrejurările 
tragice prin care ei au trecut in Balcani, complect izolaţi, în veşnică 
luptă cu alte naționalități, departe de ţara lor. Veniţi aici, în patrie, 
conștiința națională românească le va topi uşor orice particularism -` 
provincial. Oare la 1859, când sa făcut unirea, nu era o destul de 
mare deosebire de structură sufletească între moldovean și muntean 2: 
S'a menţinut ea însă pe de-asupra conştiinţei superioare de naţiona-. 
litate română ? De sigur că nu. i 

Dar, pentru a uşura opera timpului, guvernul a luat măsura cu- 
minte ca colonizarea Cadrilaterului să fie făcută, în afară de macedo- 
români, şi cu olteni şi transilvăneni. Ar trebui însă ca guvernul să se 
ocupe în special de aceștia, ajutându-i materialmente la început, căci 
cei cari vin, compiectamente lipsiţi de mijloace, nu au în primii ani 
ai aşezărei lor aici nici cu ce se întreţine ei și familiile lor. In judeţul 
Durostor, în satul Siuneci din comuna Doimușlar, au fost aduse zece 
familii din județul Argeş, care locuesc în bordee de pământ, pe când cei 
din sat au case mari și gospodării bogate. O văduvă de război, în- 
bolnăvindu-se, s'a făcut o colectă printre români, cu care să fie ajutaţi 
cei șapte copii rămași acasă, Fără de sacrificii din partea statului, 
opera mare ce se urmărește e menită să fie compromisă. 

„_ Căci a coloniza Cadrilaterul cu elemente răzlețe, lăsate în voia 
soartei, fără nici un ajıtor, în mijlocul unei populațiuni atât de bine 
pregătită de luptă din punct de vedere material şi sufletesc, înseamnă 
a pierde bătălia, 

Trebue să spunem tot deodată limpede pentru ca fiecare să tragă 
„consecinţele: România în Cadrilater caute să repare o nedreptate istorică. 
_„ Am cetiț zilele acestea o carte intitulată: „La question de, la 
Dobrogea“ de un domn P. Gabe şi editată la Sofia, din care citez: 
„inainte de toate să menționăm că Dobrogea meridională (Cadrilate- 
rul) dintrun pustiu ce era la proclamarea Independenţei, a devenit 
„astăzi un stat american agricol înfloritor“ (pag. 32.) 

„Aceasta se dovedeşte cu numărul populaţiunei actuale care s'a 
constituit prin imigrațiune şi instalarea voluntară şi liberă a elemente- 
ior bulgare din restul Bulgariei, din Rusia, Turcia şi chiar din Româ- 
mia (pag. 29.) | 

lată deci recunoscut chiar de propagandiştii din Sofia, că popu- 
dația bulgară din Cadrilater nu are un trecut mai îndepărtat de cât 
vreo 40 de ani. Și atunci cum stăm cu dreptul istoric? Dar un lucru 
„care nu s'a scris la Sofia, dar care trebue ştiut de toată lumea, e că 
la înființarea statului bulgar, în Cadrilater limba predominantă printre 
„reştini era limba română, că românii aveau şcoli şi biserici tolerate 
„de către statul turcesc, însă persecutate şi chiar închise de cătră statul 
bulgar creştin, după înființarea lui. Institutorul Petrescu dela școala 
română din Silistra a fost amenințat cu moartea de către bulgari, puțin 
„timp după 1878 şi silit să plece în România. lar la Turtucaia s'a ser- 
Dat de curând, la 6 Decembrie, o sută cincizeci de ani dela înfiinţarea 
primei şcoli române. - ' 

Ni-se obiectează, că prin colonizare pe pămânaturie statului, noi 
urmărim în acest teritoriu îndepărtarea populației autohtone. Na, noi 
-nu urmărim prin ea decât raderarea nedreptăţilor şi persecuțiilor la 
Care sau dedat autorităţile bulgare contra elementului românesc, cel 
mai puternic reprezentat aici la 1878, redând astfel Cadrilaterului ca- 
- xacterul său etnic de odinioară. 

D-1 P. Gabé ne vorbeşte de Alsacia şi Lorena, căutând să facă 
-© apropiere între ceeace a fost înainte de 1918 cu Germania şi ceea 
ce este astăzi cu noi. Trebue însă de relevat acest fapt primordial, 
„că Alsacia și Lorena au făcut parte din regatul francez câteva secole, 
căli sa imprimat în adânc caracterul civilizaţiei franceze şi deci dreptul 
istoric şi cel național erau călcate în picioare prin răpirea lor dela 
Franţa. Cadrilaterul a fost însă considerat înainte de 1878 ca pământ 
bulgăresc? Oare după războiul ladependenţai nu ştim cu toții, cei ce 
cunoaştem puţin istoria contimporană, că s'a of:rit întreg cadrilaterul 
Rusciuc-Şumla-Varna, României, în ' schimbul cedărei Basarabiei meri- 
dionale? Și oare imperiul rusesc, atât de puternic pe acea vreme, 
marele protector al tuturor slavilor, ar fi propus cedarea către un mic 
stat latin a unei provincii cu caracter slav? 

Iată deci, că dreptul pe care îl aleagă toţi istoricii de la Sofia 
æ un drept de dată prea recentă. 

Acum concluzia. Sarcina pe care guvernul şi-a impus-o în Ca- 
drilater e o sarcină foarte spinoasă. Piedici nenumărate se pun în calea: 
eolonizărei. Dar piedica care trebue: să dea de gândit guvernanţi- 
lor noştri e aceia care ne vine din afară. Presa a scris despre socie- 
tatea ircdentă „Dobrogea“ patronată de statul bulgar, al cărei mijloc 
de luptă constă pentru moment în încercarea . merținerei unei stări 
anarhice în Cadrilater. Ei bine, societatea. „Dobrogea“ are tot interesul, 
de a intensifica activitatea ei "pentru a face imposibilă convieţuirea în-- 
tre români și ceilalți cetăţeni de origine străină, convieţuire ce nu 
convine mobilului ce urmăreşte. Şi atunci din două una: Ori locuitorii; 
bulgari deschid ochii și văd primejdia din timp, ori după cum pre-- 
„zice d-l P. Gabé, probabil bine informat, îşi pierd capul. 

In cazul dintăiu,- pe care îl sperăm din inimă cu toţii, apropie=. 
rea între aceste două uaţii vecine nu va îi de cât o chestie de timp, 
în al doilea caz, guvernul trebuie să intervină energic pe lângă sta- 
tul bulgar pentru a împiedeca influențele nefaste venite de acolo iar re~- 


laţiile dintre aceste două țări vor suferi, 
i . CONST. HENTZESCL 

GAZETA RIMATA 


Misterul plumbului topit 


In noi îşi mai găsesc crezare 
Vechi superstiții populare... 
Cazanul nostru e încins, 

La focul sacru lam aprins, 
Și aruncarăm dinainte, 
Metalul curgător, fierbinte, 
Ca să citim, încremenit, 
Misterul plumbului topit! 


Pe fundul vasului de lut 
Ciudate chipuri am văzut... 
Urcat pe-o cumpănă mobilă 
Stă vistiernicul Vintilă, , 
Căutând s'o pună, în zadar, 
In echilibru bugetar. 
(Degeaba-i paznic la Tezaur, 
Că plumbul nu se face aur!) 


Apoi, pe rând, mai încercarăm 
Și alte taine descifrarâm. .. 

Pe strada Sărindar în jos 

Zărirăm un tablou frumos: 

O rotativă răsturnată, 

O mutră foarte pistruiată, 

Un reporter jugind în zbor, 
O călimară, — şi-un picior! 


Mărturisesc pe legea mea, 

Că tălmăcirea nu e prea... 
Apoi văzurăm, costelivă, 

O formă de locomotivă : 

Și profețim acum, precis, 

Că iar se duce la Paris, 

Să ţină curs (mai mult în silă) 
Savantul Romulus Boilă ! 


De-ar fi şi cine să ne-asculte, 
Am prevesti încă mai multe, 
Că ne-a zâmbit, duios, un cap, 
Cu-o barbă fragedă de fap... 
Nu e un lucru de rușine, 

Și, deci, pricepem foarte bine, 
Că de acum pânăntrun an, 

Il vom ierta pe popa Man! 


. PROOROCUL EREMIA 
— ghicitor în cafea şi în alte 
băuturi întăritoare — 

INSEMNĂRI 


Calendarul politic. Sfârşitul 
anui an nu însemnează totdeauna un 
desnodământ in politica țării. E numai 
prilejul unui bilanţ. Anul cel nou, la 
rândul lui, nu aduce totdeauna o 
schimbare pe orizontul vieţei publice. 
E, cel mult, o cotitură de unde se 
poate privi mai lămurit perspectiva 
vremei, 

De data aceasta însă, lucrurile stau 
ca totul altfel. Un capitol din guver- 
sarea țării se va încheia definitiv în 
cursul lunilor viitoare. Zadarnică va 
-fi orice împotrivire, evenimentele își 
așteaptă desnodământul lor, zilele re- 
gimului actual sunt numărate, El va 
muti, ca să zicem așa, de bătrâneţe. 
“Ultimele formalități ue îngropăciune 
se îndeplinesc într'o atmosferă de le- 
gitimă indiferență. Parlamentul actual 
nu-și poate da obştescul sfârşit, mai 
'nainte de a vota legea de unificare a 
sistemului electoral, Acesta e testa- 
„mentul său. 

La primăvara viitoare, orice s'ar 
întâmpla, vom avea un nou guvern, 
noui alegeri, un nou Parlament. In 
privința aceasta nu există nicio îndo- 
ială. Mecanismul existenţei noastre 
constituționale pretinde e! însuș acea- 
stă -infuziune de forțe proaspete. In- 
trebarea e alta: se va rezolva oare, 
tot odată, şi criza de orientare a par- 
tidelor politice de la noi? Ni se va 
oferi clarificarea pe care o dorim în 
această privință? Se va sfârși jocul 
nesigur al oscilărilor de astăzi? 

Câte întrebări, tot atâtea îndoieli, 
Pentru foarte mulți dintre spectatorii 
frământărilor noastre politice, — ba, 
din nefericire, chiar pentru cea mai 
mare parte dintre nenumăraţii ei au- 
tori, — problema succesiunei la cârma 
țării e o taină nedeslegată, care pri- 
cinuieşte  merăbdătorilor concurenți 
multe nopţi de insomnie. In limbajul 
special al cluburilor de suburbie, a- 
ceastă stare de spirit se lămureşte ia 

câteva cuvinte sibilice: „v=nim, ori nu 
venim?“ Dar nu ceeace se crede de- 
obicei are cea mai mare însemnătate, 
Nu e atât de important, cine va ocu- 
pa, la guv:rn, locul de conducere şi 
de răspundere, care va deveni va- 
cant prin trecerea partidului liberal în 
opoziţie. Țara are nevoie cu totul de 
altceva, decât de simali înlocuitori, 
mai mult sau mai puțin înzestrați, ai 
miniștrilor de acum. Ea e nsrăbdătoare 
să vadă întărindu-se acel organism 
politic, care să fie, cu adevărat, ex- 
presia firească şi trainică a năzuin- 
telor ei vitale. 

Partidul liberal, urmărind mai mult 
interesele unei burghezii orăşeneşti 
foarte proaspete, şi, mai ales, nereu- 
şind să despartă elementele străine 
de cele româneşti pentru a le favoriza 
numai peacestea din urmă, a uitat cu de- 
săvârşire, vreme de patru ani tache- 
iați, că România e o țară de plugari. 
„Ar fi de prisos să facem în acest lot 
procesul politicei economice a partidu- 
lui liberal dela unire încoace. Acest 
partid, care revendică pentru sine 
paternitatea inițiativei în ceeace pri- 
veşte reforma agrară, n'a săvârșit ni- 
mic pentru întărirea celei mai nume- 
roase clase producătoare, singura pe 
care se razimă edificiul României de 
azi şi de mâine. 

Asttel, partidul liberal a rămas izo- 
lat, reprezentând tendinţa de prospe- 
titate economică a unei minorităţi, 
Urmărind idealul acestei minorități, 
partidul liberal rămâne, fără îndoială, 
o utilitate. Sarcina cea mare, însă, nu 
cade asupra umerilor săi, 

Acest loc, pe claviatura narifașiat 
noastre politice, se cade a fi ocupat 
în timpul cel mai scurt, de o grupare 
conştientă și solidară de forțe, în fața 
căreia niciun obstacol nu va mai ră- 
mânea în picioare şi nici protestare 
nu se va mai auzi. Partidul țărănesc 
nu poate fi această grupare, din pri- 

„succes electoral 


cina tendințelor sale imprecise, care 
prea uşor cad la tavoială, pe rând, 
când cu internaționalismul extremei 
stângi, când cu combinaţiunile de cu- 
lise ale foştilor latifundiari. Partidul 
național, impregnat iacă de spiritul 
regional, alcătuit din bucățele pro- 
vinciale incomplect închegate, e des- 
tinat unei inevitabile descompuneri. 
Ar rămânea partidul poporului, născut 
ne brazda udată de sânge a tranșee- 
lor, la activul căruia, Orice ar spune 
adversarii, rămâne îafăptuirea legei 
prin care s'a creat noua proprietate 
țărănească, 


Firesc ar fi, ca acest partid, reve- 
nind la cârma țării, să-şi continue 
opera întreruptă de o guvernare ban- 
cară, Să nădăjduim că așa va fi. 


Alegerile parţiale. — Ziarele ofi- 
cioase ale așa numitei opoziţ i-unite (că- 
reia, de vreo zece zile încoace, nu-i 
mai putem spune aşa decât în ironie) 
Sa bucurat nespus de mult de rezul- 
tatul ultimelor alegeri parţiale pentru 
Senat. Motivul acestei bucurii e cu- 
noscut. In aceste alegeri, candidatul 
celor două partide a isbutit să fie 
ales la Bazargic, cu o însemnată ma- 
joritate de voturi. 


lată, cu alte cuvinte, un frumos 
pe seama alianţei 
naţionalo-țirăniste, care, după părerea 
unora, ar trebui să tragă în cumpănă 


la alcătuirea guvernului de mâine, 


Să ni se ierte îndrăzneala, dar noi 
suntem. în mod hotărât de altă părere. 
Mai îatâi, firește, pentru că tăgăduim 
celor trei mii de alegători (de diferite 
naționalități și confesiuni) dela Ba- 
zargic calitatea constituțională de a 
hotări despre soarta partidelor româ- 
neşti. Nu de altceva, dar s'ar putea 
întâmpla ca într'o bună zi să reven- 
dice această calitate şi alegătorii din 
iasula Ada-Kaleh. Ceeace, mărturisiți 

şi dumneavoastră, 
gerat... 

Apoi mai e ceva. Partidul țărănesc 
şi partidul național au cules laurii 
acestei victorii dobrogene împreună. 
O asemenea tovărăşie, pentru o astfel 
de biruință, în ajunul unei schimbări 
de regim, nu poate avea alt înţeles 
decât acela, că tovarăşii sunt învoiți 
să guverneze împreună. Ce alt rost ar 
putea să aibă, în împrejurările de 
astăzi, o alianță. în faţa urnelor? 
Succesul electoral, %upă modesta noa- 
stră opinie, nu e un scop final, ci e 
un mijloc pentru realizarea unui pro- 
gram de guvernământ, Alminteri, e o 
furtună întrun pahar cu apă. 

intr“adevăr, cam aşa stau lucrurile, 
In vreme ce organele opoziţiei-unite 
(unite, ce e drept, dar numai la ale- 
geri) sărbătoreau izbânda dela Ba- 
zargic, comitetul executiv al partidului 
țărănesc, având să: se pronurţe asupra 
une: colaborări efective cu partidul 
național, lua următoarea hotărâre : — 
„Comitetul executiv al partidului fără- 
nesc aprobă acțiunea delegației per- 
manente și respinge termenii propu- 
nerii pentru colaborare de guvern a 
partidului național, dând mandat deplin 
delegației permanente să examineze 
eventualele noui propuneri“. 

Nu mai e nevoie să vă lămurim, ce 
va să zică examinarea eventualelor 
noui propuneri. Basmul pertractărilor 
îl ştiu astăzi şi copiii, de când mu- 
calitul Tănase Pa imortalizat în pipă- 
„ratele sale cuplete. Colaborarea de 
guvern, care părea că a fost mântuită 
de cetăţenii cu şalvari ai Bazargicului, 
sa nămolit complect pe malurile 
„Dâmboviţei. Biruinţa parțială s'a trans- 
format într'o neînțelegere totală... Cum 
rămâne, în cazul acesta, cu problema 
succesiunei ? Care e morala fabulei? 

Nu știm dacă există, aici, vreo mo- 
rală. In orice caz, agenţii electorali se 
înțeleg mai uşor, în Cadrilater, decât 


ar fi cam exa- 

ştîii, la Bucureşti. De-aci 
poate, toată încurcătura, 


provine, 


Almanahul Presei Române. — A 
ieşit de subt tipar, în excelente condi- 
ţii de imprimare, mult așteptatul Al- 
manah al Presei Române, editat de 
Sindicatul Presei Române din Ardeal 
şi Banat. 

Gândul iniţiatorilor acestei publica- 
ţii de a oferi publicului nostru cititor 
mai mult o icoană retrospectivă a 
presei de altădată decât o oglindă 
sinceră a celei de astăzi, a fost foarte 
potrivită pentru primul Almanah apă- 
rut în România-întregită. Acest gest 
de pioasă recunoștiință pentru trecu- 
tul zbuciumat al scrisului românesc 
militant e cea dintâi datorie a slu- 
jitorilor lui de astăzi. Astiel, cele a- 
proape douăsute de pagini ale Alma- 
nahului, rânduite şi impodobite cu 
mult gust, sunt pline de amintiri, de 
date istorice și de evocare a luptelor 
grele de ieri. 

Gazetăria wa fost aici, pe pămân- 
tul stropit cu lacrimi şi sânge al Ar- 
dealului şi ai Banatului, numai o pro- 
fesiune. A fost un apostolat. Știind, că 
de multeori poate plăti cu grei ani de 
temniță îndrăzneala de a mărturisi o 
credință, gazetarul se identifica până 
la abnegație cu flamura de idei pe 
care o apăra. Regretând dispariția a- 
cestei gazetării oneste, și făcând apo- 
logia acestui gazetar al credinţei, re- 
dactorii Almanahului Presei Române 
mărturisesc un ideal care le face 
cinste. 

Cu atât mai puţin pricepem, deci, 
prezența printre colaboratorii Atmana- 
hului a unor nume şi a unor figuri, 
foarte puţin autohtone, a căror legă- 
tură cu tradițiile presei noastre wo 
vedem de fel. Ce caută, de pildă, di 
Leonard Paukerow dela agenţia de 
publicitate „Rudolf Mosse“, alături cu 
d! Ion Lupaș, sau alături cu dl Al. 

Lupeanu, întru glorificarea activităței 
lui Timotei Cipariu sau Visarion Ro- 
mai, 

Făcând această unică rezervă, salu- 
tăm apariția Almanahului Presei Ro- 
mâne ca pe un eveniment publicistic 
demn de reţinut. 


Politica lui Blumenfeld. — Toată 
presa bucureșteană a înregistrat deu- 
năzi comunicatul partidului țărănesc, 
prin care se resping propunerile de 
colaborare ale partidului naţional, 
“Toată presa; — afară de Adevărul. 
Fiecare ziar, potrivit cu interesele pa- 
tronului sau ale partidului pe care-l 
serveşte, a comentat recentul eveni- 
ment, în jurul căruia nu s'a păstrat 
niciun secret, de vreme ce hotărârea cu 
pricina a fost dată imediatpublicit?ţii. 
Numai ziarul dlui Kalman Blumenfeld, 
zis şi Const. Graur, a păstrat în jurul 
tristei ştiri o profundă și discretă 
tăcere, Adevărul s'a mărginit să anunţe, 
că: „In chestiunea acordului dintre 
partidul țărănesc şi partidul naționa!, 
comitetul central executiv al parti- 
dului țărănesc a dat depline puteri 
delegaţiei permanente a partidului « 
Cași cum ar fi luat foc în gură, sta- 
rostele (cu pistrui) al rotativelor din 
strada Sărindar n'a fost în stare să 
adauge, că acelaș comitet executiv a 
respins propunerile partidului naţional, 
declarându-le inacceptabile. Nici siru- 
țul nu face altfel, când vrea să nu fie 
văzut, Anunţă la gazetă precum că 
a dispărut! 

Lăsând orice glumă la o parte, 
nouă ni se pare nes.us de induioşă- 
toare stăruința cu care dl Const. 
Graur, pe adevăratul său nume Kal- 
man Blumenfeld, urmăreşte realizarea 
colaborărei  naţionalo-țărăniste. El 
sburdă de fericire, când d! dr. Lupu 
se urcă în trenul care duce la Vălenii 
de Munte, el îi ceartă pe di Iuliu 
Maniu când se întinde prea mult la 

pertractare, el ar vrea să niveleze toate 
asperităţile, el se face luntre și punte, 
el surâde promiţător unora şi se răs- 
teşte la ceilalți, el ar vrea să le aran- 
jeze pe toate, el, pardon,e marele pe- 
zevenghi al tinerei noastre democraţii... 

Vă mai îndoiţi că mult cântata co- 
laborare naţionalo-ţărănistă e spre 
folosul ţării? N’aveți decât să priviţi 
cu câtă înfrigurare o doreşte d! Kalman 
BI umente!d, zis şi Const. Graur... 


O publicație necesară. — Revista 
Cusinzeana a dlui S. Bornemisa a în- 
trat în al zecelea an de existenţă. 
Când a apărutîn anul 1911, la Orăştie, 
Cosinzeana a insemnat un eveniment 
imbucurător în evoluţia literaturti noa- 
stre naţionale. Alături de Luceafărul 
dela Sibiu, unde începuse să se îastă- 
pânească un spirit critic hotărât, tânăra 
publicație literară venea să reprezinte 


` însufleţirea unei noui generaţii. Intre- 


ținând întinse legături cu scriitorii din 
Regat, a căror colaborare staturnică 
şi-o câştigase, Cosinzeana s'a înşiruit, 
vioaie şi familiară, printre luptătorii 
ideei de unitate sufletească a celor 
două provincii vremelnic despărțite. 

Războiul i-a întrerupt apariţia până 
mai acum câţiva ani. Directorul şi în- 
temeietorul ei, di S. Bornemisa, intors 
acasă odată cu oștile liberatoare ale 
regelui Ferdinand, mwa uitat frumoasele 
avânturi ale tinereței sale, și a retn- 
viat Cosinzeana în cadrul împr: jurări- 
lor schimbate. O parte din colabora- 
torii cei vechi au părăsit-o. Câţiva i-au 
rămas credincioși. Nume proaspete 
s'au adăugat însă la acele ale înainta- 
şilor. lar revista urmăreşte şi azi ace- 
laş ideal. i 

Pentru a înțelege acest lucru e de- 
ajuns să reținem câteva din cuvintele 
pe care dl S. Bornemisa le înscrie în 
pragul celui dẹ al zecelea an de viafă 
ai Cosinzenei sale: „Drumul pe care 
am mers nouă ani de zile este pentru 

soi cunoscut și experimentat. De a- - 


ceea nu vom face nici acum salturi în 
necunoscut şi nu vom încerca să bă- 
tătorim alte cărări. Vom rămânea cec- 
ace am fost: o revistă literară dist- 
ractivă,. care caută să răspândească în 
pături cât mai largi scrisul românesc 
şi dragostea pentru cultura naţională. 
Potrivit acestei misiuni, în coloanele 
noastre se vor publica lucrări alese şi 
numai ceea ce fine seamă de tradiţiile 
unei literaturi, care oricât de nouă ar 
fi, e totuş destul de veche, pentruca 
să nu mai fie supusă nici capriciilor 
şi nici importaţiunilor care nu se po- 
trivesc nici cu sufletul și nici cu nă- 
zuinţele poporului nostru“. 

Având acest program de viaţă, Co- 
sinzeana devine o publicaţie foarte 
necesără pentru ziua de azi, şi am 
dori să vedem grupându-se_ în jurul 
ei pe cei mai buni dintre scriitorii 
ardeleni. In chipul acesta, şi viitorul ei 
ar fi asigurat. 


Casa de sticlă. — Intr'un artico', 
inspirat de d. Albert Honigman, bătrâ- 
nul flaşnetar al presei româno-secmite 
Const. Mille revine din nou, cu o 
inconsolabilă stàruință, asuțra cazului 
celor doi generali în activitate, cari 
şi-au permis să fie de față la o masă 
prietenească, unde se sărbătorea gestul 
românesc al unui onest gazetar. se 

Orice lămurire am adăuga asupra 
acestui capitol ar îi de prisos. Părerile 
anumitei prese nu mai sunt demult 
interesante. In special, d. Const. Mille 
ma ezitat nicio clipă să aplaude mai 
de grabă calomniile procurorilor uma- 
nităţii la adresa României, decât să 
aprobe atitudinea de  piotestare a 
bunilor români împotriva acestora. 

Dar, argumentele dlui Const. Mille 
sunt din ce în ce mai amuzante, şi 
merită să fie reținute, din când în când. 
Cei mai proaspăt nu e cel mai prtțin 
reuşit! Ci-că România ar fi un soi de 

casă de sticlă, prin pereții căreia orf 
cine are dreptul să se uite și să vadă 
ce se petrece înăuntru... Aşa se justi-- 
fică, chipurile, înjurăturile unor musa- 
firi nechemaţi, de teapa dlor Tonâs,, 
Guernut şi Barbusse. 

Casă de sticlă? Intradevăr? Noi 
am îi parcă de părere, că România e 
clădită dintrun material ceva mai re- 
zistent. Are oricine dreptul să ni se 
uite pe fereastră ? Desigur. Dar şi noi 
avem dreptul, ni se pare, să arătăm, 
foarte politicos, uşa, acelora cari ne 
calcă pragul cu gânduri dușmănoase. 

Aud? 


BIBLIOGRAFIE. — Cont. Sude- 
teanu : /ntroducere în sociologia lui 
Auguste Coimie. („Biblioteca Semănă- 
torul“, Arad, preţul 10 lei). 

Mişcarea ştiinţifică a luat, în ulti- 
mul timp şi în țara noastră, un neo- 
bicinuit avânt. Cărţi ştiinţifice apar 
des şi pe piața cărții româneşti. Ge- 
neraţia tânără numără o seamă de 
elemente de puternic taient şi serios 
pregătite. Intre aceste elemente se nu- 
mără şi d! Constantin Sudețeanu, a. 
cărui întroducere în socioiogia lui Au- 
guste Comte a apărut decurând. 

— In aceeaş editură a apărutun „Re-- 
pertoriucrilic“, datorit dlui Perpessicius, 

Aprozpe o sută de scriitori, în ma- 
joritate români, sunt prezentaţi citito- 
rilor în pagini sintetice, Intre tinerii 
scriitori d. Perpessicius Le dintre cei 
puţini, la cari talentul e ajutat şi înoit 
mereu de-o vastă cuitură şi de-o de- 
osebită putere de muncă. | 

In volumul „Repertoriu critic“, talen- 
tul d-sale se irfzțişează bogat şi pă- 
trunzător. După citirea acestor pagini, 
în cari sunt prinse, uneori: definitiv, 
siluetele scriitorilor noştri de ieri și 
de azi, vedem tot mai mult în per- 
soana lui Perpessicius pe îiudecătorult 
drept şi de prestigiu al literaturii, 
noastre contimporane. 

